Lars

**Lars** er et mannsnavn som er utbredt i Skandinavia. 

## Etymologi
*Lars* er en kortform av det latinske navnet *[[Laurentius]]*, og er dermed i slekt med navn som *[[Laurits]]* og det engelske *[[Lawrence]]*. Navnets betydning er opprinnelig «fra byen Laurentum» eller «den laurbærkransede». Men kortformen *Lars* har en enda lengre historie. Det var nemlig et vanlig etruskisk navn, og mange av deres konger het *Lars*. En stor del av Romas innbyggere var av etruskisk opprinnelse, og navnet *Laurentius* tolkes ofte som en forvansking av *Lars*. Dette kan ha bidratt mye til at navnet var så populært i Romerriket. Den opprinnelige etruskiske betydningen av *Lars* er ukjent.

## Lars på andre språk
Finsk: Lauri, Tysk: Lorenz, Engelsk: Lawrence, Fransk: Laurent, Spansk: Lorenzo, Italiensk: Lorenzo, Russisk: Лавре́нтий (Lavrentij).

Andre varianter av navnet inkluderer: Enzo, Larry, Lasse, Lauren, Laurence, Laurenz, Lauris, Laurynas, Law, Loris, Lourenço, Lovre, Lovro, Renzo, Laara, Laars, Laarsi, Laartu, Laasi, Labbe, Labhrann, Labhrás, Lágon, Lájár, Láras, Lari, Larkin, Larrie, Larsa, Lársa, Lârse, Larseraq, Larsinius, Larska, Larss, Larssi, Lârto, Lárus, Larz, Lâse, Laurens, Laurențiu, Laurentius, Laurids, Laurie, Laurits, Lauritz, Lavrans, Lavrenti, Lavrentios, Lavrentiy, Lavrenty, Lawrie, Laz, Llorenç, Lor, Loren, Lorencio, Lorens, Lorin, Lőrinc, Lorrin, Lourens, Lovrenc, Lovrenco, Vavrinec, Vavřinec, Wawrzyniec.

## Utbredelse
Navnet kom til Norge på 1100-tallet, da i formen Lavrans. I middelalderen ble navnet forkortet videre til Lars.

*Lars* var det fjerde eller femte mest brukte mannsnavnet i Norge på 1500-, 1600- og 1700-tallet.

I nyere tid har *Lars* vært mest vanlig i Norge på 1700-tallet og hadde en popularitetstopp med 2,3 % i 1750.

*Lars* er i dag det mest brukte tiltalenavnet i Sverige.

|}

Lars er i dag det 5. vanligste mannsnavnet i Norge takket være mange navnekombinasjoner. De vanligste kombinasjonene er:
* Lars Erik / Lars-Erik
* Lars Kristian
* Lars Tore
* Lars Martin
* Lars Petter
* Lars Olav
* Lars Marius
* Lars Gunnar

## Navnedag

Lars har norsk navnedag den 10. august, minnedagen for St. Laurentius. Hans martyrium var ifølge en legende å bli stekt på en stekerist. Lund domkirke i Skåne er viet til St. Lars. Lund erkebispedømmes våpen er derfor *i gull en svart stekerist*. Slottet og klosteret El Escorial nord for Madrid er viet til San Lorenzo. Grunnplanen med mange kryssende fløyer med mellomliggende gårdsrom ligner derfor en grill.

*Lars* har navnedag i flere land, oftest 10. august.

## Kjente personer som heter Lars

Personene i listen er ordnet i kronologisk rekkefølge.
* En rekke etruskiske konger
* Lars Levi Læstadius (1800–1861), svensk prest som grunnla læstadianismen
* Lars Erik Spets (f.1985) Norsk Ishockeyspiller
* Lars Moen (1885–1964), norsk politiker
* Lars Onsager (1903–1976), norsk-amerikansk kjemiker og nobelprisvinner
* Lars Jansson (1926–2000), finsk forfatter og kunstner
* Tatjana Lars Kristian Gulbrandsen (1932–2005), norsk billedkunstner
* Lars Andreas Larssen (1935–2014), norsk skuespiller
* Lars Jacob Krogh (1938–2010), norsk journalist
* Lars Roede (f. 1944), norsk arkitekt og museumsperson
* Lars Lagerbäck (f. 1948), svensk fotballtrener
* Lars Sølvberg (f. 1952), norsk offiser
* Lars Saabye Christensen (f. 1953), norsk forfatter
* Lars Martin Myhre (1956–2024), norsk artist, komponist, musiker og produsent
* Lars von Trier (f. 1956), dansk filmregissør
* Lars Sponheim (f. 1957), norsk politiker
* Lars Tjærnås (f. 1960), norsk fotballtrener
* Lars Lillo-Stenberg (f. 1962), norsk sanger og musiker
* Lars Monsen (f. 1963), norsk eventyrer og forfatter
* Lars Ulrich (f. 1963), dansk-amerikansk musiker, og trommeslager i bandet Metallica
* Lars Bremnes (f. 1964), norsk musiker
* Lars Elling (f. 1966), norsk kunstner og forfatter
* Lars Bohinen (f. 1969), norsk tidligere fotballspiller
* Lars Bøckmann (f. 1972), norsk ishockeyspiller
* Lars Lauvik (f. 1973), norsk tegneserieskaper
* Lars Windhorst (f. 1976), tysk forretningsmann
* Lars Hirschfeld (f. 1978), canadisk fotballkeeper
* Lars Berger (f. 1979), norsk skiskytter
* Lars-Henrik Michelsen (f. 1981), norsk politiker
* Lars Iver Strand (f. 1983), norsk fotballspiller
* Lars-Kristian Eriksen (f. 1983), norsk fotballspiller
* Lars Vaular (f. 1984), norsk sanger

## Referanser


## Se også
* Larsen

## Eksterne lenker
*